Nkuranga Lynder
Nkuranga Lynder ni umugore w'umunyarwandakazi wari ukuriye ubutasi mu mahanga mu rwego rw'u Rwanda rishinzwe Umutekano ubu ni umukuru w'urwego rushinzwe abinjira n'abasohoka.

UBUZIMA BWITE 
Assistant Commissioner of Police (ACP) Nkuranga Lynder [wavutse muri 1982], niwe mugore wa mbere uyobora uru rwego rushinzwe imipaka, abinjira n'abasohoka, uburenganzira bwo gukorera mu Rwanda, inyandiko z'inzira, ubwenegihugu n'ibindi.

Nkuranga Lynder, ufite imyaka 40, afite impamyabumenyi ihanitse mu bijyanye n'amahoro n'amakimbirane ndetse anitabira amasomo mu ishuri rya polisi rya Musanze. Amaze imyaka irenga icumi akora muri Polisi y'igihugu y'u Rwanda Umwuga we wabaye mwiza kandi byihuse kugeza ubu.

Imiromo yakoze 
Nkuranga Lynder yazamutse vuba mu mapeti mu gipolisi mu myaka igera ku 10, mu 2018 we n'abandi bagore babiri Rose Muhisoni na Teddy Ruyenzi bahawe ipeti rya ACP (Assistant Commissioner of Police). Lynder Nkuranga yari amaze umwaka umwe akuriye ishami ry'ubutasi mu mahanga mu rwego rw'u Rwanda rushinzwe umutekano National Intelligence and Security Services (NISS) . Icyo gihe nibo bagore ba mbere bari bageze hejuru cyane mu mapeti y'igipolisi mu Rwanda, nyuma ya Mary Gahonzire wageze ku rwego rwa komiseri. Nkuranga yakoze imirimo itandukanye muri polisi irimo :

 kuba umukuru w'ibiro bya komiseri mukuru wa polisi y'u Rwanda.
 Yanabaye umuvugizi wungirije wa polisi.
 Yabaye kandi umukuru w'urwego rwa Kigali International Conference Declaration  (KICD) ruhuriwemo n'abagore mu nzego z'umutekano z'ibihugu 42 bya Africa, rugamije kurwanya ihohoterwa rishingiye ku gitsinda n'ihohoterwa rikorerwa abana. 
 Umwaka ushize, mbere yo kugirwa ukuriye ubutasi mu mahanga yari komiseri ushinzwe ubutwererane na protocol muri polisi.
 Nkuranga Lynder umwe mu bagore bacye bari mu rwego rwo hejuru mu mapeti ya polisi y'u Rwanda usigaye ari umukuru w'urwego rushinzwe abinjira n'abasohoka.

Amashakiro 
Umupolisi
Ushinzwe umutekano
Umunyarwandakazi
Umunyamwuga